OzLabs/hebrew-wiki-articles huggingface dataset:
רב חנא בר ביזנא

רב חנא בר ביזנא היה אמורא בדור השני-שלישי לאמוראי בבל. היה דיין בפומבדיתא, וכשפסק שיתומות ניזונות ממטלטלי אביהן, ביטל רב נחמן את הדין, וכן כשגבה חוב של אדם שנפטר מעבדים שהוריש לבניו, ביטל רב נחמן את הדין. מסר את רוב שמועותיו בשם רבי שמעון חסידא, וכולן עוסקות בענייני אגדה, עד שפעם אחת, לאחר שניצח את רב ששת בוויכוח באגדה, אמר רב ששת: "בהני חנא באגדתא למה לי?" כלומר: רב חנא בקיא ממני באגדה.
==מאמרותיו==
*אמר ליה אליעזר לשם רבא: כתיב: 'למשפחותיהם יצאו מן התבה', אתון היכן הויתון? אמר ליה: צער גדול היה לנו בתיבה, בריה שדרכה להאכילה ביום האכלנוה ביום, שדרכה להאכילה בלילה האכלנוה בלילה. האי זקיתיא לא הוה ידע אבא מה אכלה, יומא חד הוה יתב וקא פאלי רימונא, נפל תולעתא מינה, אכלה. מיכן ואילך הו הגביל לה חזירא, וכי מתלע אכלה. אריא אשתא זינתיה...אורשינ אשכחיניה האבא דגני בספנא דתיבותא, אמר ליה: לא בעיית מזוני? אמר ליה: חזיתיך דהות טרידא אמינא לא אצערך, אמר ליה: יהא רעוא שלא תמות, שנאמר: 'ואומר עם קני אגוע וכחול ארבה ימים' (פירוש: שאל אליעזר עבד אברהם את שם בן נח: כיצד הצלחתם לדאוג למזונה של כל חיה וחיה בזמן המבול? ענה לו שם: אכן היה לנו צער גדול, חיה שרגילה לאכול ביום האכלנו אותה ביום, וחיה שרגילה לאכול בלילה האכלנו אותה בלילה. הזיקית, לא ידע אבי מה היא אוכלת, עד שיום אחד חתך רימון ונפלה מתוכו תולעת ואכלה אותו הזיקית, ומאז היה מכין לה בלילה עשויה סובין וממתין עד שתתליע ומגיש לה. האריה לא טרף את שאר החיות כי היה חולה, וניזון מהחום של עצמו. והעוף שנקרא אורשינה היה ספון בתאו ולא אכל, וכששאל אותו אבי מדוע לא אכל ענה לו שלא רצה להטריחו, וכששמע זאת אבי ברכו שלא ימות לעולם).
;בשם רבי שמעון חסידא:
*נוח לו לאדם שיפיל עצמו לתוך כבשן האש ואל ילבין פני חברו ברבים.
*כל המונע הלכה מפי תלמיד - אפילו עוברין שבמעי אמו מקללין אותו, שנאמר: 'מונע בר יקבוהו לאום'.
* המתפלל צריך שיראה עצמו כאילו שכינה כנגדו, שנאמר 'שויתי ה' לנגדי תמיד'.
*מאי דכתיב: 'כה אמר ה': צום הרביעי וצום החמישי וצום השביעי וצום העשירי יהיה לבית יהודה לששון ולשמחה', קרי להו צום וקרי להו ששון ושמחה, בזמן שיש שלום – יהיו לששון ולשמחה; אין שלום – צום".
*'והסירותי את כפי וראית את אחורי': אמר רב חנא בר ביזנא אמר רבי שמעון חסידא: מלמד שהראה הקב"ה למשה קשר של תפילין".
*כינור היה תלוי למעלה ממטתו של דוד, וכיוון שהגיע חצות לילה בא רוח צפונית ונושבת בו ומנגן מאליו, מיד היה עומד ועוסק בתורה עד שעלה עמוד השחר. כיוון שעלה עמוד השחר נכנסו חכמי ישראל אצלו, אמור לו: אדונינו המלך, עמך ישראל צריכים פרנסה. אמר להם: לכו והתפרנסו זה מזה. אמרו לו אין הקומץ משביע את הארי ואין הבור מתמלא מחולייתו. אמר להם: לכו ופשטו ידיכם בגדוד. מיד יועצים באחיתופל ונמלכין בסנהדרין ושואלין באורים ותומים.
*'ויראני ה' ארבעה חרשים' – אמר רב חנא בר ביזנא אמר רבי שמעון חסידא: משיח בן דוד ומשיח בן יוסף ואליהו וכהן צדק.
* אילמלא לא נצטננו גחלים מידו של כרוב לידו של גבריאל, לא נשתייר משונאיהן של ישראל (כלומר: מישראל) שריד ופליט.
*העבירום לפני הציץ. כל שפניה מוריקות – בידוע שהיא ראויה ליבעל; כל שאין פניה מוריקות – בידוע שאין ראויה ליבעל
== קישורים חיצוניים ==

* 
==הערות שוליים==

קטגוריה:הדור השני לאמוראי בבל
קטגוריה:הדור השלישי לאמוראי בבל
רכס פישינג

רכס פישינג (באנגלית: Fishing Range) הוא רכס הרים המהווה תת-רכס של רכסי סוואנל בהרי אומינקה בצפון פרובינציית קולומביה הבריטית שבקנדה.

הרכס ממוקם ממזרח לנהר פינליי. 

שטח הרכס 362 קמ"ר, גובה הרכס 1,937 מטרים מעל פני הים.

==מקור השם==
בשנת 1917 נקרא הרכס "הרי פישינג" (Fishing Mountains). ב-17 בינואר 1952 שונה שם הרכס לשמו הנוכחי.

==קישורים חיצוניים==
* [https://apps.gov.bc.ca/pub/bcgnws/names/8034.html רכס פישינג] באתר ממשלת קולומביה הבריטית
* [https://mapcarta.com/24252984 צילום לוויין ומידע גאוגרפי]
* [https://tripcarta.com/24252984 מפה טופוגרפית של רכס פישינג]
* [https://www.yr.no/place/Canada/British_Columbia/Fishing_Range/ מזג אוויר עדכני עבור רכס פישינג]
* [https://www.meteoblue.com/en/weather/forecast/week/fishing-range_canada_5953653 תחזית מזג אוויר עדכנית עבור רכס פישינג]

==הערות שוליים==

פישינג
פישינג
פישינג
רכס ג'רמנסן

רכס ג'רמנסן (באנגלית: Germansen Range) הוא רכס הרים המהווה תת-רכס של רכסי סוואנל, בהרי אומינקה שבצפון פרובינציית קולומביה הבריטית שבקנדה.

ברכס גובלים אגם ג'רמנסן, ונהר ג'רמנסן הדרומי.

גובה הרכס 1,644 מטרים מעל פני הים.
==שם הרכס==
שם הרכס אומץ רשמית ב-2 ביוני 1956, והוא נקרא על שם האגם והנהר הסמוכים, אשר נקראים על שם ג'יימס ג'רמנסן (James Germansen), מהעיר סיינט פול שבמדינת מינסוטה שבארצות הברית, אשר גילה באזור הנהר זהב בשנת 1870 והחל את הבהלה לזהב של אומינקה.

==לקריאה נוספת==
<div class="mw-content-ltr">M. D. Wood and E. L. Terry, [http://www.env.gov.bc.ca/wildlife/wsi/reports/4737_WSI_4737_RPT_OMINECA_1991_1994.PDF Seasonal Movements and Habitat Selection by Woodland Caribou in the Omineca Mountains, North-central British Columbia Phase 1: The Chase And Wolverine Herds (1991-1994)], July 1999, p.24 </div>

== קישורים חיצוניים ==
*[https://apps.gov.bc.ca/pub/bcgnws/names/6064.html רכס ג'רמנסון] באתר ממשלת קולומביה הבריטית
*[https://mapcarta.com/24267002 תצלום לוויין ומידע גאוגרפי]
*[https://tripcarta.com/es/24267002 מפה טופוגרפית של רכס ג'רמנסון]
*[https://www.yr.no/place/Canada/British_Columbia/Germansen_Range/ מזג אוויר עדכני עבור רכס ג'רמנסן]
**[https://www.meteoblue.com/en/weather/forecast/week/germansen-range_canada_5960662 תחזית מזג אוויר עדכנית עבור רכס ג'רמנסון]
**[https://www.yr.no/place/Canada/British_Columbia/Germansen_Range/statistics.html סטטיסטיקות מזג אוויר עבור רכס ג'רמנסן]

==הערות שוליים==

ג'רמנסן
ג'רמנסן
ג'רמנסן
סרטא

סרטא (נכתב גם כ"ס'רטה" או צרטה ערבית: سرطّه) הוא כפר פלסטיני הממוקם במחוז סלפית במרכז השומרון, 22 ק"מ מדרום-מערב לשכם. לפי נתוני הלשכה הפלסטינית המרכזית לסטטיסטיקה, בשנת 2016 מנתה האוכלוסייה הפלסטינית בכפר כ-3,382 תושבים.
== היסטוריה ==
לפי עדויות ארכאולוגיות אזור הכפר מיושב ברציפות החל מתקופת הברזל בארץ ישראל. ממזרח ומדרום לכפר נמצאים שני אתרים ארכאולוגים, "ח'רבת דאר אחמד" ובה מקאם המוקדש לשיח' עבדאללה. ו"ח'רבת עררה" בה שרידי מבנים, גתות ובורות מים. במקום מחשוף של סלעי בזלת שנוצר בסביבה ימית בתקופת הנאוגן.

===בתקופה העותמאנית===
ברשומות המס העות'מאני משנת 1596, מופיע הכפר עם 6 בתים בסנג'ק שכם. תושבי הכפר שילמו מס על גידולי חיטה, שעורה, זיתים, גפנים, עיזים ועל כוורת דבורים לייצור דבש.

בשנת 1870, ביקר חוקר ארץ ישראל ויקטור גרן בכפר, וכתב: .
===בתקופת המנדט הבריטי===
במפקד 1922, שנערך על ידי שלטונות המנדט הבריטי, בסרטא הייתה אוכלוסייה של מוסלמים, ויהודי אחד. במפקד 1931 היו בכפר 76 בתים מאוכלסים, בהם התגוררו 317 תושבים, כולם מוסלמים. בסקר הכפרים בשנת 1945 האוכלוסייה בכפר הייתה 420 מוסלמים, ושטח הקרקע הכולל של הכפר היה 5,584 דונם. אשר מתוכם הוקצו 1,858 לחקלאות שלחין, ו-766 לגידולי דגנים.

לפי תוכנית החלוקה, שהתקבלה ברוב קולות בעצרת הכללית של האו"ם ב-29 בנובמבר 1947, היישוב נכלל בשטח המדינה הערבית.
בעקבות מלחמת השחרור, ולאחר הסכמי שביתת-הנשק של 1949, עבר סרטא משליטה בריטית לירדנית.
בשנת 1961, האוכלוסייה הייתה 740 נפש.

===לאחר 1967===
בעקבות מלחמת ששת הימים ב-1967, עברה סרטא משליטה ירדנית לישראלית.

בקיץ 1980, התנחל, ללא אישור, גרעין התיישבות בשם "אלקנה ב'" על הגבעה החולשת על הכפר ממזרח. המתנחלים טענו שהקרקע במקום היא בבעלות חברת הימנותא (חברת בת של הקרן הקיימת לישראל) שרכשה אותה מתושב מקומי. בעלי הקרקע טענו שמעולם לא מכרו אותה ופנו לבית המשפט. לאחר כחודשים פינו את המקום. שנה אחר כך, הכריזה מדינת ישראל על שטח קרקע כקילומטר ממערב לכפר כאדמות מדינה, ובמקום הוקמה ההתנחלות ברקן. לצורך הקמת ההתנחלות הפקיעה מדינת ישראל 353 דונם מאדמות הכפר לצורך סלילת כביש גישה והנחת תשתיות עבר ברקן.

בעקבות הסכם אוסלו, 16.8% מקרקעות הכפר מוגדרות כשטח B, ו-83.2% הנותרים מוגדרים כשטח C.

ביוני 2019, במסגרת "פעולת תג מחיר", כתובות נאצה רוססו על בתים פרטיים ועל כלי רכב בכפר.

==קישורים חיצוניים==

*[http://www.palestineremembered.com/GeoPoints/Sarta_1561/index.html Welcome To Sarta]
*Survey of Western Palestine, Map 14: [http://www.iaa-archives.org.il/zoom/zoom.aspx?folder_id=93&type_id=6&id=8376 IAA], Wikimedia commons
*[http://vprofile.arij.org/salfit/pdfs/factsheet/Sarta.pdf Sarta Village (including ‘Izbat Abu Adam Locality) (Fact Sheet)] המכון למחקר יישומי - ירושלים (ARIJ)
*[http://vprofile.arij.org/salfit/pdfs/vprofile/Sarta_vp_en.pdf Sarta Village Profile (including ‘Izbat Abu Adam Locality)], ARIJ
*[http://vprofile.arij.org/salfit/images/english/Sarta_ap_en.jpg Sarta aerial photo], ARIJ
*[http://vprofile.arij.org/salfit/pdfs/needsfordevelopment/Sarta_needs_en.pdf Development Priorities and Needs in Sarta], ARIJ

==הערות שוליים==

קטגוריה:השומרון: יישובים
קטגוריה:נפת סלפית
קטגוריה:הרשות הפלסטינית: יישובים
רבי שמעון חסידא

רבי שמעון חסידא היה אמורא בדור השני. אמרותיו נמסרו על ידי חכמים בבליים וארצישראליים, ועל כן יש שאמרו כי לא ניתן לקבוע האם היה בבלי או ארצישראלי, ויש שקבעו כי מקומו היה בארץ ישראל. התלמיד העיקרי שמסר שמועות משמו היה רב חנא בר ביזנא.

== מאמרותיו ==
* יש לברך על אורז "בורא מיני מעדנים".
;שמועות שמסר משמו רב חנא בר ביזנא:
*נוח לו לאדם שיפיל עצמו לתוך כבשן האש ואל ילבין פני חברו ברבים.
*כל המונע הלכה מפי תלמיד - אפילו עוברין שבמעי אמו מקללין אותו, שנאמר: 'מונע בר יקבוהו לאום'.
* המתפלל צריך שיראה עצמו כאילו שכינה כנגדו, שנאמר 'שויתי ה' לנגדי תמיד'.
*מאי דכתיב: 'כה אמר ה': צום הרביעי וצום החמישי וצום השביעי וצום העשירי יהיה לבית יהודה לששון ולשמחה', קרי להו צום וקרי להו ששון ושמחה, בזמן שיש שלום – יהיו לששון ולשמחה; אין שלום – צום".
*כינור היה תלוי למעלה ממטתו של דוד, וכיוון שהגיע חצות לילה בא רוח צפונית ונושבת בו ומנגן מאליו, מיד היה עומד ועוסק בתורה עד שעלה עמוד השחר. כיוון שעלה עמוד השחר נכנסו חכמי ישראל אצלו, אמור לו: אדונינו המלך, עמך ישראל צריכים פרנסה. אמר להם: 'לכו והתפרנסו זה מזה'. אמרו לו: 'אין הקומץ משביע את הארי ואין הבור מתמלא מחולייתו'. אמר להם: 'לכו ופשטו ידיכם בגדוד'. מיד יועצים באחיתופל ונמלכין בסנהדרין ושואלין באורים ותומים.
*'והסירותי את כפי וראית את אחורי': אמר רב חנא בר ביזנא אמר רב שמעון חסידא: מלמד שהראה הקב"ה למשה קשר של תפילין".
*'ויראני ה' ארבעה חרשים' – אמר רב חנא בר ביזנא אמר רבי שמעון חסידא: משיח בן דוד ומשיח בן יוסף ואליהו וכהן צדק.
*העבירום לפני הציץ. כל שפניה מוריקות – בידוע שהיא ראויה ליבעל; כל שאין פניה מוריקות – בידוע שאין ראויה ליבעל
;שמועות שמסרו משמו חכמים אחרים:
* רב אחא בר עוירא ורבי יעקב בר אידי מסרו בשמו, שרבן גמליאל פטר מן התפילה את העם שבשדות, שהיו אנוסים במלאכתם ולא יכלו לבוא לבית הכנסת ויצאו ידי חובתם בתפילת שליח הציבור.
* רב ביבי בר גידל מסר בשמו שאסור לגזול כנעני, אך אין חיוב להשיב אבידת כנעני.
* רבי יונה מסר בשמו, שהברכה האחרונה על אורז היא: "אשר ברא מיני מעדנים לעדן בהן נפש כל חי, ברוך אתה ה', על הארץ ועל מעדניה".
* ריב יונה מסר שר' שמעון חסידא העיד שאע"פ שתמרים שעודם לחים ומחוברים לדקל, שיש בהם נקבים - אין לאוכלם כי יש חשש שנחש הכיש אותם והשאיר בהם מארסו, רבים אכלו מהם ולא ניזוקו (בלשון התלמוד: ניקורי רטב באביהן אסור, ורבים נהגו בהן היתר ואינן נינוקין).
* אמר רבי סימון בשם רבי שמעון חסידא: בעולם הזה אדם לוקט תאנים בשבת אין התאנה אומרת לו כלום, אבל לעתיד לבוא היא צווחת ואומרת שבת הוא, בעולם הזה אדם הולך ומשמש אשתו נדה אין מי שיעכבנו, אבל לעתיד לבוא האבן (כלומר: המיטה) זועקת ואומרת לו נדה היא.
* לפי הרב אהרן הימן, המאמר: "ממה שאתה מחדשנו לבקרים אנו מאמינים ומכירין שאתה מחזיר לנו נשמתינו לתחיית המתים".

==קברו ==
בספר "שבילי דירושלים" (המיוחס לרבי יצחק חילו), משנת 1333 לערך, מציין המחבר כי ישנה דעה שנקבר במערה המיוחסת לרבי יהושע דסכנין, במרכז העיר סח'נין.

== קישורים חיצוניים ==

* 

== הערות שוליים ==

קטגוריה:הדור השני לאמוראי ארץ ישראל
קטגוריה:הדור השני לאמוראי בבל
אילניות

Perereca flautinha
Scinax fuscovarius
אילניות (שם מדעי: Hylinae) היא תת-משפחה של דו-חיים ממשפחת האילניתיים. זוהי הגדולה בתת-משפחות האילניות ובה מעל 40 סוגים.

האילניות הם צפרדעים קטנות בעלות צבעים ירוקים ובמקרים רבים מסתוות כדי לחמוק מטורפים. חיות בין העצים ובבריכות ומטילות ביצים במים או מעל המים.

רוב הצפרדעים חיות באזורים טרופיים או סובטרופיים אך גם באזורים ממוזגים יותר בשני האמריקות, אירופה, אסיה ואפריקה. בישראל חיה הצפרדע אילנית מצויה.

==סוגים==
{|
|
* Acris
*מין יחיד Anotheca spinosa
* Aparasphenodon
* Aplastodiscus
*מין יחיד Argenteohyla siemersi
* Bokermannohyla
* Bromeliohyla
* Charadrahyla
* Corythomantis
* Dendropsophus
* Dryaderces
* Duellmanohyla
* Ecnomiohyla
* Exerodonta
* אילנית (Hyla)
* Hyloscirtus
* Hypsiboas
* Isthmohyla
*מין יחיד Itapotihyla langsdorffii
* Lysapsus
|
* Megastomatohyla
* Myersiohyla
* Nyctimantis - בו ניקטימנטיס ברונו
* Osteocephalus
* Osteopilus
* Phyllodytes
*מין יחיד Phytotriades auratus
* Plectrohyla
* Pseudacris
* פסידיס (Pseudis)
* Ptychohyla
* Scarthyla
* Scinax
* Smilisca
* Sphaenorhynchus
* Tepuihyla
* Tlalocohyla
* Trachycephalus
* Triprion
* Xenohyla
|}

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1815
קטגוריה:טקסונים שתוארו בידי קונסטנטין סמואל רפינסק
קטגוריה:תת-משפחות בעלי חיים
ג'רמנסן (נהר)

נהר ג'רמנסן (באנגלית: Germansen River), אשר נקרא בעבר נחל ג'רמנסן (באנגלית: Germansen Creek), הוא יובל מרכזי של נהר אומינקה בצפון פרובינציית קולומביה הבריטית שבקנדה.

אזור הנהר, והעיירה שלגדותיו ג'רמנסון לנדינג, היו מרכז הבהלה לזהב של אומינקה, עם גילוי זהב באזור בשנת 1870.

הנהר נשפך אל אגם ג'רמנסן, ודרומית לנהר מצויים רכס ג'רמנסן והר ג'רמנסן. 

גובה הנהר 761 מטרים מעל פנים הים.

== מקור השם ==
במפת מכרות משנת 1874 נקרא הנהר בשם "נחל ג'רמנסן". שמו הנוכחי אומץ רשמית ב-2 ביוני 1950. 

הנהר נקרא על שם ג'יימס ג'רמנסן (James Germansen), מהעיר סיינט פול שבמדינת מינסוטה שבארצות הברית, אשר גילה באזור הנהר זהב בשנת 1870 והחל את הבהלה לזהב של אומינקה.

== היסטוריה ==
ג'יימס ג'רמנסון גילה לראשונה זהב באזור הנהר בשנת 1870. שנה לאחר מכן דווח שנכרו לאורך הנהר 4,400 אונקיות של זהב. הבהלה לזהב הסתיימה בשנת 1876 ועיירות הכורים לאורך הנהר ניטשו.

==קישורים חיצוניים==
* [http://apps.gov.bc.ca/pub/bcgnws/names/6063.html נהר ג'רמנסן] באתר ממשלת קולומביה הבריטית
* [https://mapcarta.com/24267004 תצלום לוויין ומידע גאוגרפי]
* [https://www.yr.no/place/Canada/British_Columbia/South_Germansen_River/ תחזית מזג אוויר עדכנית עבור נהר ג'רמנסן]
** [http://www.yr.no/place/Canada/British_Columbia/South_Germansen_River/statistics.html סטטיסטיקות מזג אוויר עבור נהר ג'רמנסן]

==הערות שוליים==

ג'רמנסן
אלכסנדר קרושלניסקי

אלכסנדר אלכסנדרוביץ' קרושלניסקי (ברוסית: Александр Александрович Крушельницкий ; נולד ב-20 במאי 1992, סנקט פטרבורג, רוסיה) הוא שחקן קרלינג רוסי.

בוגר האוניברסיטה הלאומית הממלכתית לתרבות הגופנית, בריאות וספורט על שם לסגאפט.

ביוני 2017 הוא התחתן עם זוגתו ושותפתו למשחק, אנסטסיה בריזגאלובה, שיחד איתה זכה בשנת 2016 באליפות העולם בקרלינג לזוגות מעורבים. השניים זכו גם במדליית ארד המשחקים האולימפיים בשנת 2018 בתחרות הזוגות מעורבים, אך זו נלקחה מהם בשל פרשיית אימרוץ. ב-18 בפברואר 2018 קרושלניסקי נכשל בבדיקת סימום שנערכה לו ומצאה בדמו מלדוניום. לאחר בדיקה של מבחנה נוספת בית הדין לבוררות בספורט הודיע על תחילת הליכים פורמליים נגד הספורטאי, בין השאר הוחלט על העברת המדליה לידי הנבחרת הנורווגית וקורשלניצקי עזב את הכפר האולימפי.

== קישורים חיצוניים ==

* [http://www.infosport.ru/person/kerling/krushelnitskii-aleksandr אלכסנדר קרושלניסקי] באתר infosport.ru 
* [http://curlington.ru/tags/http://curlington.ru/tags/aleksandr-krushelnickiy.html אלכסנדר קרושלניסקי] באתר curlington.ru 
* [https://web.archive.org/web/20180207173352/https://www.pyeongchang2018.com/en/game-time/results/OWG2018/en/curling/athlete-profile-n3043371-aleksandr-krushelnitckii.htm אלכסנדר קרושלניסקי] באתר אולימפיאדת פיונגצ'אנג 2018 

==הערות שוליים==

קטגוריה:שחקני קרלינג רוסים
קטגוריה:משתתפי אולימפיאדת פיונגצ'אנג (2018)
קטגוריה:ספורטאים שהורשעו באימרוץ
קטגוריה:רוסים שנולדו ב-1992
אנסטסיה בריזגאלובה

אנסטסיה קונסטנטינובנה בריזגאלובה (ברוסית: Анастаси́я Константи́новна Брызга́лова; נולדה ב-13 בדצמבר 1992, סנקט פטרבורג, רוסיה) היא שחקנית קרלינג רוסייה, אלופת העולם בקרלינג לזוגות מעורבים לשנת 2016. כלת פרס אמנית הספורט.

בוגרת בית הספר האולימפי מספר 2 בסנקט פטרבורג. בנוסף, סיימה ב-2016 את לימודיה באוניברסיטה הלאומית הממלכתית לתרבות גוף, בריאות וספורט על שם לסגאפט.

ביוני 2017, נישאה לשותפה ובן זוגה אלכסנדר קרושלניסקי. בפברואר 2018 השניים זכו במדליית ארד בתחרות הזוכות המעורבים בקרלינג, אך זו נשללה מהם לאחר שבבדיקות סמים של בעלה נמצאו שאריות תרופת המלדוניום, האסורה לשימוש בספורט.

== קישורים חיצוניים ==

* [http://www.infosport.ru/person/kerling/brizgalova-anastasiya אנסטסיה בריזגאלובה] באתר infosport.ru 
* [https://web.archive.org/web/20180222044650/http://curlington.ru/tags/anastasiya-bryzgalova.html אנסטסיה בריזגאלובה] באתר curlington.ru 
* [https://web.archive.org/web/20180207173327/https://www.pyeongchang2018.com/en/game-time/results/OWG2018/en/curling/athlete-profile-n3043370-anastasia-bryzgalova.htm אנסטסיה בריזגאלובה] באתר אולימפיאדת החורף 2018 

==הערות שוליים==

קטגוריה:ספורטאיות רוסיות
קטגוריה:שחקני קרלינג רוסים
קטגוריה:משתתפות אולימפיאדת פיונגצ'אנג (2018)
קטגוריה:זוכות מדליית ארד אולימפית מרוסיה
קטגוריה:ספורטאיות שנשללה מהן מדליה אולימפית
קטגוריה:רוסיות שנולדו ב-1992
קטגוריה:רוסים שנולדו ב-1992
מכינת ירוחם

מכינת ירוחם היא מכינה קדם-צבאית אשר שוכנת בירוחם. המכינה הוקמה בשנת 2012 על ידי הסוכנות היהודית כחלק ממכינות 'אופק', עמותת 'דרך ארץ' ועמותת 'צעירים בירוחם'. בתחילת דרכה פעלה כמכינה המיועדת לבנים בלבד וצפויה להמשיך במתכונת זאת עד שנת 2020, אז תיפתח גם לבנות. המכינה פועלת במתכונת חצי שנתית. המכינה מהווה חלק עיקרי בקמפוס כולנא. המכינה מבקשת לחבר צעירים ישראלים לזהותם האישית היהודית והציונית, לצד פיתוח אחריות ומחויבות חברתית, וזאת על ידי מפגש משמעותי בין החלקים השונים בחברה הישראלית.

==לימוד==
תוכן המכינה מתחלק למספר רב של אשכולות, האשכול המרכזי אלו שיעורי הליבה שאותם מעבירים מרצים קבועים בנושאים- אתיקה, מגדר, יהדות, דינמיקה קבוצתית וחברה ישראלית .
בנוסף למרצים הקבועים מגיעים מרצים חיצוניים בהתאם לנושא השבוע

==עשייה קהילתית ==
החניכים מתנדבים בקהילה בכמה דרכים: כ-20% מזמנם משוקע ביום מרוכז שבו החניכים מחולקים ל-17 מוקדי עשייה שרובם המוחלט נמצא בירוחם ובשטחים הסמוכים לה. בנוסף, משתפים החניכים פעולה במספר אירועים במהלך חצי השנה. אירועים אלו מאופיינים בקהל היעד אליהם הם פונים: תושבי ירוחם וחניכי המכינה יחדיו. בנוסף לאלה מתאימה המכינה לכל חניך מעין "משפחה מאמצת" אותה החניך מבקר מדי פעם, לרוב בארוחת שבת במסגרת שבת שבה הוא שוהה במכינה.

==הכנה לצה"ל==
בפן הפיזי: 
המכינה פועלת במספר ערוצים כדי להכשיר את החניכים ככל שניתן לשירות הצבאי בפן הפיזי:
*תזונה: החניכים נחשפים להרגלי אכילה נכונים, בליווי מדריך מצוות המכינה.
*מד"סים ופעילויות פיזיות: המדס"ים במכינה הם חובה, החניכים מחולקים לשתי קבוצות שונות ברמתן, בהתאם למבחני כשירות שנערכו מבעוד מועד. כמו כן, במהלך התוכנית, יוזמים החניכים מסעות ליליים הכוללים נשיאת אלונקות. כן נערכה הדמיית יום סיירות.
*שבועות שטח: פעילות המכינה כוללת שבועות שטח הדורשים יכולות פיזיות גבוהות, כגון שבוע צפון הכולל הליכה מים תיכון לכנרת בארבעה ימים, שבוע נגב, ניווטים, וכן שבוע העצמה.

בפן המנטלי:
*שיחות עם מפקדים ולוחמים.
*עזרה ביצירת קשר עם הצבא לשיפור נתונים, שיבוצים, וגיבושים.
*השתתפות בשבועות עצימים ומורכבים.

==בוגרים ==
המכינה פועלת כדי לשמר את הקשר עם הבוגרים בכמה אופנים:
*הזמנה להשתתפות בימים מרכזיים של המכינה כמלווים וכאחים בוגרים לחניכי השנה.
*עריכת מפגשי שיא.
*פנייה להדריך במכינה.
*עדכונים בקבוצת התקשורת על המתרחש במכינה.
*עזרה בעת הצורך ומענה ככל שניתן לבעיות וקשיים.

== קישורים חיצוניים ==
* 

* [http://www.jewishagency.org/he/mechinot/program/5499 המכינה] באתר הסוכנות היהודית

==הערות שוליים==

ירוחם
קטגוריה:ירוחם: חינוך
מוסד עלייה

מוסד עלייה היה מוסד של נשות המזרחי באמריקה שהוקם בשנת 1944 עבוד ילדי עולים חדשים בכפר אברהם על השטח ששימש קודם לכן את קבוצת רודגס. 

בתחילת המאה ה-20 נרכשו האדמות עליהן הוקם מוסד עלייה לצורך הקמת בית יתומים, אך כוונה זאת לא יצאה אל הפועל. בשנות ה-30 התיישבו במקום חברי קבוצת רודגס. לאחר שאלו עברו להתיישבות בקבוצת יבנה ובטירת צבי, הוקם במקום בית ספר חקלאי עבור ילדי עולים, בידי נשות המזרחי באמריקה. 

במקום הוקמו ארבעה בתים לבנים לשיכון התלמידים ובמרכזם מבנה בית ספר. התלמידים הראשונים, כ-70 במספר, עלו לישראל מרומניה בקיץ 1944. לפחות חלקם עלו לישראל באוניות המעפילים "בולבול" ו"מורינה". המדריך הראשי של הילדים היה הרב יהושע בכרך. 

באוקטובר 1945 היו במוסד עלייה כ-130 ילדים. בשנת 1949 למדו בבית הספר כ-220 תלמידים ובשנת 1954 כ-250 תלמידים בגילאי 12-17. 

בשנות ה-50 וה-60 ניהל את המוסד יואל שיפטן. בשנת 1964 למדו במוסד כ-400 תלמידים.

בשנת 1961 הוקם במוסד עלייה סמינר להכשרת מורים.

בשנת 1969 היו במוסד כ-350 תלמידים בשני מסלולים: תיכון חקלאי דתי ובית מדרש דתי למורים למוזיקה.

==קישורים חיצוניים==
*
*[http://reshetamit.org.il/90anniversary/amit_book/part4/Pages/P4chapter1.aspx פרק א: מוסד עלייה בפתח תקווה], אתר אמי"ת
*
* 

==הערות שוליים==

קטגוריה:ישראל: בתי ספר חקלאיים
קטגוריה:פתח תקווה: חינוך
קטגוריה:עלייה
פלודרבין

פלודרבין (לועזית: Fludarabine) היא תרופה כימותרפית שמשמשת לטיפול בלוקמיה ולימפומה, ובכללן לוקמיה לימפוציטית כרונית, לימפומה שאינה הודג'קין, לוקמיה מיאלואידית חריפה ולוקמיה לימפוציטית חריפה. 

תופעות לוואי נפוצות של התרופה כוללות בחילה, שלשול, חום, פריחה, קוצר נשימה, תחושת הירדמות בקצות הגפיים, שינויי ראייה ותחושת עייפות. תופעות לוואי חמורות כוללות הפרעות נוירולוגיות, ירידה בספירת הדם, ודלקת ריאות. שימוש בהריון עשוי במידה רבה לגרום לנזק לעובר. פלודרבין הוא אנלוג פוריני ששייך למשפחת האנטי-מטבוליטים. פעולתו היא על ידי הפרעת להכפלת ה-DNA. 

התרופה אושרה לשימוש רפואי בארצות הברית בשנת 1991. היא נמצאת ברשימת התרופות החיוניות של ארגון הבריאות העולמי. העלות הממוצעת של התרופה בעולם המפותח היא כ-54$ למנה של 50 מ"ג.

==שימוש רפואי==
פלודרבין נמצאת בשימוש בשילובים שונים עם ציקלופוספמיד, מיטוקסנטרון, דקסמטזון וריטוקסימב בטיפול בלימפומה שאינה הודג'קין אינדולנטית (המתפתחת לאט). פלודרבין ניתנת כחלק מפרוטוקול FLAG בטיפול בחולי לוקמיה מילואידית כרונית, יחד עם ציטרבין ו-G-csf. בגלל שהיא גורמת לדיכוי מח עצם היא משמשת בפרוטוקולים מסוימים כהכנה להשתלת מח עצם אלוגנית.

==תופעות לוואי==
פלודרבין גורמת ללימפופניה עמוקה. כתוצאה מכך, גורמת לעלייה בסיכון לזיהומים אופורטוניסטים. כצעד מנע לוקחים אנשים שמטופלים בתרופה זו קו-טרימוקסאזול (ריספרים) או במתן חודשי של פנטמידין דרך נבולייזר כדי למנוע פנאומוציסטיס פנאומוניה (דלקת ריאות שנגרמת מ-Pneumocystis jiroveci). הלימפופניה שנגרמת על ידי התרופה גורמת לחולים להיות פגיעים יותר למחלת שתל-כנגד-המאכסן-שמעירוי-דם (TA-GvHD), סיבוך קטלני כתוצאה מעירוי דם. לפיכך, כל אדם שקיבל אי פעם פלודרבין יקבל רק רכיבי דם שעברו הקרנה.

פלודרבין גורמת לאנמיה, תרומבוציטופניה ונויטרופניה, ומשכך נדרש מעקב אדוק אחר ספירת הדם של המטופל בה. חלק מהמטופלים יזדקקו לעירויי דם וקבלת טסיות, ובהמשך - קבלת G-CSF, תרופה המעודדת ייצור גרנולוציטים, במטרה לעודד את התאוששות מח העצם.

==קישורים חיצוניים==

*[http://www.infomed.co.il/Drug-695/ פלודרבין] באתר Infomed.

קטגוריה:רשימת התרופות החיוניות של ארגון הבריאות העולמי
פיצה נפוליטנה

פיצה נפוליטנה (באיטלקית: pizza napoletana) היא סוג של פיצה העשויה מעגבניות ומגבינת מוצרלה. את הגרסה האיטלקית הקלאסית מכינים מעגבניות סן מרזנו, זן הצומח בקרבת הר וזוב, וממוצרלה "די בופלה קאמפנה", גבינת מוצרלה העשויה מחלב תאו מים הגדל במחוז קמפניה. אופן הכנת הפיצה נפוליטנה מוכר כחלק ממורשת תרבותית בלתי מוחשית של איטליה.

==תיאור מורחב==
לפי האיגוד המשמר את אופן הכנת הפיצה נפוליטנה הקלאסית (ssociazione Verace Pizza Napoletana), את בצק הפיצה יש להכין מקמח חיטה (מסוג 0 או 00, או משילוב של שניהם), שמרים נפוליטניים טבעים או שמרי בירה, מלח ומים. כדי להשיג בצק מאיכות טובה יותר על הקמח להיות עשיר בחלבונים. את הבצק יש ללוש בידיים או במערבל הנע במהירות איטית. לאחר לישת הבצק יש לרדד אותו באופן ידני לעובי של כ-3 מילימטרים, ללא סיוע של ציוד מכני כלשהו. את הפיצה אופים בתנור למשך זמן של דקה עד דקה וחצי בחום של 485 מעלות. כאשר הפיצה מוכנה הבצק צריך להיות רך, אלסטי, עדין וריחני.

===גרסאות אחרות===
ישנן גרסאות רבות אחרות למנה, המפורסמת ביותר מהן היא ה"פיצה מרגריטה". היא עשויה מאותם חומרים ונאפית באותו אופן, אלא שמוסיפים לה בזיליקום, שמן זית ולעיתים גם גבינת פרמזן מגורדת מעל. גרסה אחרת היא ה"פיצה מרינרה", לה מוסיפים שום, אורגנו ושמן זית טהור. הפיצה נפוליטנה זכתה להגנת כינוי מקור מבוקר באירופה.

==ראו גם==
* פיצה רומאית

==קישורים חיצוניים==

==הערות שוליים==

קטגוריה:פיצה
קטגוריה:המטבח האיטלקי
דניס ספיצוב

דניס סרגייביץ' ספיצוב (ברוסית: Денис Сергеевич Спицов; נולד 16 באוגוסט 1996, ווז'גה, מחוז וולוגדה, רוסיה) הוא גולש סקי למרחקים רוסי, שזכה בשלוש מדליות באולימפיאדת פיונגצ'אנג (2018).

== ביוגרפיה ==
הוא מתמודד עבור מחוז, טיומן ואגודת הספורט הצבאית צסק"א והוא מחזיק בדרגת רב"ט.

מספר פעמים זכה באליפויות העולם לנוער (2015, 2016, 2017, 2018), כולל ב-2015, כשזכה בזהב במרוץ השליחים ובמדליית כסף במרוץ 10 ק"מ, ב-2016 זכה במדליית כסף במרוץ שליחים 4x5 ק"מ וב-2017 בפארק סיטי (ארצות הברית) זכה במדליית ארד בסקיאתלון ובמדליית ארד במרוץ 15 ק"מ בסגנון חופשי,, בשנת 2018 בגומס (שווייץ) לקח את המקום הראשון בסקיאתלון והמקום השני במרוץ 15 ק"מ בסגנון קלאסי.

בתחרויות הבוגרות הוא משתתף מאז עונת 2015/2016. הוא זכה במדליית כסף באליפות רוסיה במרוץ שליחים 2016 וזכה גם במדליית הכסף ב-2017 במרוץ שליחים ובסקיאתלון. הוא גם זכה בגביע רוסיה. במשחקי החורף האולימפיים הצבאיים שנערכו בסוצ'י ב-2017 זכה במדליית כסף במרוץ 15 ק"מ בסגנון חופשי. הוא זכה גם בתחרויות הבינלאומיות של פדרציית הסקי הבינלאומית (FIS).

בעונת 2017/2018 נטל חלק בגביע העולם. בשלב הסופי של "הטור דה סקי" 2018 (עד 9 ק"מ) סיים במקום ה-13. בסך הכל בדירוג של גביע העולם 2017/2018 שהוצג בינואר 2018, הוא דורג במקום הרביעי בקרב ספורטאים עד גיל 23.

באולימפיאדת החורף שנערכה בקוריאה התמודד בסקיאתלון על המקום הראשון, אך לבסוף סיים במקום הרביעי והפך להיות הספורטאי ראשון בקרב גולשים צעירים מתחת לגיל 23 שהגיע למעמד זה. במרוץ נפרד של 15 ק"מ הוא סיים במקום השלישי וזכה במדליה האולימפית הראשונה שלו. במרוץ שליחים 4x10 ק"מ העפיל לשלב הסופי ולאחר מרוץ צמוד דניס הגיע למקום השני וזכה גם במדליית כסף.

== תוצאות בתחרויות גדולות ==
=== משחקי החורף האולימפיים ===
{| class="wikitable" style="margin-bottom: 10px;"
! width="180px" | המשחקים האולימפיים
! ספרינט
! ספרינטקבוצתי
! 15 ק"מ
! 15+15 ק"מ
! 50 ק"מ
! מרוץ שליחים
|- align="center"
| align="right" | פיונגצ'אנג 2018 
| — 
| style="background:silver" |2 
| style="background:#c96;" | 3 
| 4 
| style="background:silver" |2
|
|}

== קישורים חיצוניים ==

* [https://data.fis-ski.com/dynamic/athlete-biography.html?sector=CC&competitorid=183635&type=result דניס ספיצוב] באתר פדרציית הסקי הבינלאומית
* [http://www.flgr.ru/sbornaya/id_276/ דניס ספיצוב] באתר פדרציית הסקי הרוסית
* [https://web.archive.org/web/20180116215413/http://cska.ru/person/1702 דניס ספיצוב] באתר אגודת הספורט צסק"א
* [http://infosport.ru/person/lijnie-gonki/spitsov-denis-sergeevich דניס ספיצוב] באתר infosport.ru 
* [https://news.sportbox.ru/Vidy_sporta/cross_country/Denis_Spicov_Lyzhi_16081996 דניס ספיצוב] באתר sportbox.ru

==הערות שוליים==

קטגוריה:גולשי סקי למרחקים רוסים
קטגוריה:מקבלי עיטור הידידות (רוסיה)
קטגוריה:משתתפי אולימפיאדת פיונגצ'אנג (2018)
קטגוריה:רוסים שנולדו ב-1996
פורד דל ריו

פורד דל ריו (באנגלית: Ford Del Rio) היא מכונית סטיישן, מתוצרת קונצרן הרכב האמריקאי פורד, אשר יוצר בין השנים 1957–1958.

==תצורות==
* 3 דלתות
* 5 דלתות

==מאפיינים==
* 6 נוסעים (בפתיחת ספסל נוסף: תוספת 3 נוסעים, סה"כ 9 נוסעים)
* הדגם קרוי גם: "Del Rio Ranch Wagon"

==ראו גם==
* פורד
* פורד Parklane

==לקריאה נוספת==
* [https://www.google.co.il/search?q=Ford+Del+Rio&tbm=isch&tbo=u&source=univ&sa=X&ved=0ahUKEwjLpMni47jZAhUNYVAKHXhdA54QsAQILQ&biw=1366&bih=576 "פורד דל ריו" - תמונות]

== קישורים חיצוניים ==

* 
* 

==הערות שוליים==

קטגוריה:מכוניות סטיישן
דל ריו
קטגוריה:דגמי מכוניות שהושקו ב-1957
קטגוריה:מכוניות אמריקאיות
בלתי נשכח (סדרת טלוויזיה)

בלתי נשכח (באנגלית: Unforgotten) היא סדרת דרמת פשע טלוויזיונית בריטית ששודרה לראשונה ב-ITV ב-8 באוקטובר 2015. את הסדרה כתב ויצר כריס לאנג. הסדרה עוקבת אחר שני בלשים לונדונים, פקד בילוש קייסי סטיוארט (ניקולה ווקר) ומפקח בילוש סאני קאן (סנג'יב בהסקר), בעבודתם בחקירת תיקים ישנים של היעלמויות ורציחות. העונה הראשונה עוסק ברצח של ג'ימי סאליבן, סטודנט שנעלם ב-1976 ושרידי גופתו התגלו במהלך הריסת בית בצפון לונדון. צילומי העונה הראשונה החלו במרץ 2015 ונמשכו 12 שבועות. אתרי הצילומים כללו אתרים בפרוורי לונדון, חוף אסקס, וסטמינסטר ובפנס (The Fens).

אחרי ההצלחה מעבר למצופה של העונה הראשונה, הזמינה רשת ITV עונה שנייה, שנכתבה גם על ידי לאנג. העונה השנייה התמקדה ברצח של דייוויד ווקר, שהיה יועץ של המפלגה השמרנית ונעלם ב-1990. שרידיו התגלו במזוודה שנטמנה בנהר לי. שידור העונה השנייה החל ב-5 בינואר 2017. העונה הראשונה זכתה לשבחי הביקורת והייתה מועמדת לפרס באפט"א לטלוויזיה לסדרת הדרמה הטובה ביותר בשנת 2016.

ב-2 במרץ 2017 פורסם שהתוכנית תחזור לעונה שלישית. תחילת הצילומים תוכננו לפברואר 2018, וב-15 ביולי עלתה לשידור. העונה הרביעית הייתה אמורה לעלות לשידור בסתיו 2019, עם זאת, ITV אישרה רק בינואר 2020 כי הצילומים החלו לאחר מספר עיכובים. העונה הרביעית החלה את הקרנתה ב-22 בפברואר 2021.

==צוות השחקנים==
* ניקולה ווקר – פקד בילוש קאסי סטיוארט
* סנג'יב בהסקר – מפקח בילוש סוניל "סאני" קאן
*ג'ורדן לונג - סמל בילוש מארי בולטינג
*לואיס ריבס - בלש ג'ייק קולייר
*פיפה ניקסון - בלשית קארן וילטס (עונות 1, 4)
*פיטר איגן – מרטין יוז
*יאסה אלוואליה - אדם סטיוארט
*קרולינה מיין - בלשית פרן לינגלי (עונה 2-הווה)
*ג'ורג'יה מקנזי - ד"ר בלקומב (עונה 3-הווה)

===עונה ראשונה (2015)===

===עונה שנייה (2017)===

===עונה שלישית (2018)===

=== עונה רביעית (2021) ===

* שילה הנקוק - איילין בלדון
* אנדי ניימן - דין ברטון
* סוזן לינץ' - ליז בלדון
* ליז וייט - פיונה גרייסון
* פול שארמה - רם סידאו
* לוסי ספיד - מרני ברטון
* קלייר קלבריית' - אנה סידאו
* דניאל פלין - גאוף טומטינסון
* אלק ניומן - מארק טומטינסון

==פרקים==

===עונה ראשונה (2015)===

===עונה שנייה (2017)===

==קישורים חיצוניים==

==הערות שוליים==

קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות משטרה ופשע
קטגוריה:סדרות דרמה בריטיות
Inje (שיר)

Inje (בעברית: ערפל) הוא השיר שיצג את מונטנגרו באירוויזיון 2018 שהתקיים בליסבון, פורטוגל. השיר נכתב והולחן על ידי מבצע השיר, הזמר ואניה ראדובנוביץ'.

Inje נבחר להישלח לתחרות האירוויזיון ב-17 בפברואר 2018 בתחרות ה"מונטביצייה", שהייתה הקדם-אירוויזיון המונטנגרי הראשון אי פעם. התחרות שודרה בערוץ "TVGC 1" של רשות השידור המונטנגרית, Radio i Televizjia Crne Gora.

== הופעה באירוויזיון 2018 ==
השיר שובץ במקום ה-16 (מתוך 18 שירים) בחצי-הגמר השני של האירוויזיון, שנערך ב-10 במאי. בסוף חלק זה של התחרות הוא לא העפיל לשלב הגמר, לאחר שבתום ספירת הנקודות, התברר שמוקם במקום ה-16, משזכה ל-40 נקודות בלבד.

== קישורים חיצוניים ==

קטגוריה:שירי 2018
קטגוריה:סינגלים מ-2018
קטגוריה:שירי אירוויזיון 2018
קטגוריה:שירי מונטנגרו באירוויזיון
פורד אוורסט

פורד אוורסט (באנגלית: Ford Everest) הוא רכב SUV תוצרת פורד, המיוצר משנת 2003 עד היום.

דגמי "פורד אוורסט" תוכננו לשוקי אסיה, (כולל הודו) ולשוקי אוסטרליה, והם מיוצרים בתאילנד ובסין.

==מאפיינים==
* דגם ה"פורד אוורסט" קרוי גם "Ford Endeavour"
* הנעות: 4x4 ,4x2
* 5 דלתות
* 5 נוסעים
* 7 נוסעים (דור שלישי)

==דורות==
* דור ראשון - יוצר בין השנים 2003-2006 (הדגם התבסס על דגם "Ford Ranger")
* דור שני - יוצר בין השנים 2006-2015 (הדגם התבסס על דגם "Ford Ranger")
* דור שלישי - מיוצר משנת 2015 עד היום

==="פורד אוורסט" - דור שלישי (מיוצר משנת 2015)===
* בקרת שיוט אדפטיבית
* מערכת מולטימדיה עם מסך "8 (אינץ')
* חישוקי גלגלים במידה של עד "20
* מערכת ניהול שטח עם חמישה מצבים: רגיל, שלג-חצץ-דשא, חול, אבנים וידני
* דיפרנציאל מרכזי ננעל ידנית
* מרווח גחון - 22.5 ס"מ
* כושר צליחה - 80 ס"מ
* זווית גישה - 21.5°
* זווית נטישה - 25°
====אבזור בטיחות====
* כריות אוויר ובקרת יציבות (כולל ייצוב למניעת התהפכות)
* מערכת לסיוע בשמירת נתיב, אזהרה מפני פגיעה ברכב הנוסע בנתיב ליד, התראת רכב חוצה בנסיעה לאחור והתראת תאונה חזיתית
* מערכת סיוע לחנייה במקביל למדרכה
====מדגמי דור שלישי====
* 2.2L TDCi XLS 4×2 6MT
* 2.2L TDCi XLS 4×2 6AT
* 2.2L TDCi XLT 4×2 6MT
* 2.2L TDCi XLT 4×2 6AT
* 2.2L TDCi XLS 4×4 6MT
* 3.2L TDCi XLT 4×2 6AT
* XLT 3.2L 4×4 6AT – Black Friday
* LTD 3.2 4×4 6AT

== תמונות ==
<gallery mode="packed" heights="120">
קובץ:Ford Everest (first generation) (rear), Serdang.jpg | "פורד אוורסט" - דור ראשון
קובץ:Ford everest face.jpg | "פורד אוורסט" 
קובץ:Ford Everest tail2.jpg | "פורד אוורסט" 
קובץ:2016 Ford Everest (UA) Ambiente wagon (2016-06-12).jpg | "פורד אוורסט" - דור שני
קובץ:Ford Everest II China 2016-04-13.jpg | "פורד אוורסט" - דור שני
קובץ:2015 Ford Everest Titanium (New Zealand).jpg| "פורד אוורסט" - דור שני, שנת 2015
קובץ:Ford Everest Concept 02 -- Auto China -- 2014-04-23.jpg | "פורד אוורסט" קונספט, שתוכנן בסין בשנת 2014
קובץ:Ford Everest Concept 03 -- Auto China -- 2014-04-23.jpg | "פורד אוורסט" קונספט, שתוכנן בסין בשנת 2014
קובץ:Ford Everest Concept 01 -- Auto China -- 2014-04-23.jpg | "פורד אוורסט" קונספט, שתוכנן בסין בשנת 2014
</gallery>

==קישורים חיצוניים==

* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:דגמי מכוניות שהושקו ב-2003
אוורסט
קטגוריה:רכבי שטח ופנאי גדולים
קטגוריה:כלי רכב המיוצרים בסין
קטגוריה:כלי רכב המיוצרים בתאילנד
נבחרת ארצות הברית בהוקי קרח נשים

נבחרת ארצות הברית בהוקי קרח נשים היא נבחרת הוקי קרח נשים המייצגת את ארצות הברית בטורנירים בינלאומיים בהוקי קרח. הנבחרת מנוהלת על ידי פדרציית ההוקי קרח של ארצות הברית.

המשחק הרשמי הראשון נערך ב-21 באפריל 1987 נגד קנדה (1:2).

הנבחרת מדורגת במקום הראשון בדירוג העולמי והיא אחת הנבחרות החזקות בעולם. היא אלופת העולם המכהנת (2019) וגם האלופה האולימפית (אולימפיאדת פיונגצ'אנג (2018)).

ביחד עם קנדה, שולטות שתי נבחרות אלה בהוקי קרח הנשי בעולם, והתמודדו ביניהן בכל משחקי הגמר של אליפות העולם למעט אחד ובכל משחקי הגמר האולימפיים למעט אחד.

== הישגים ==
=== המשחקים האולימפיים ===
* 1998 — 20px
* 2002 — 20px
* 2006 — 20px
* 2010 — 20px
* 2014 — 20px
* 2018 — 20px

=== אליפות העולם ===
* 1990 — 20px
* 1992 — 20px
* 1994 — 20px
* 1997 — 20px
* 1999 — 20px
* 2000 — 20px
* 2001 — 20px
* 2003 — האליפות לא התקיימה
* 2004 — 20px
* 2005 — 20px
* 2007 — 20px
* 2008 — 20px
* 2009 — 20px
* 2011 — 20px
* 2012 — 20px
* 2013 — 20px
* 2015 — 20px
* 2016 — 20px
* 2017 — 20px
* 2019 — 20px

==קישורים חיצוניים==

* 

==הערות שוליים==

קטגוריה:ארצות הברית: הוקי קרח
קטגוריה:נבחרות ארצות הברית
קטגוריה:ארצות הברית: ספורט נשים
ארצות הברית
קטגוריה:נבחרות ספורט נשים
AC Aceca

AC Aceca היא מכונית ספורט בתצורת מכונית קופה, 3 דלתות, מתוצרת יצרנית הרכב הבריטית AC Cars" Group Ltd" (קרוי גם: "Auto Carriers Ltd"), אשר יוצרה בין השנים 1954–1963.

סך הכול יוצרו 326 יחידות.

==דגמי "AC Aceca"==

* "D-Type" 2.0 L"
* "Aceca-Bristol B-Type" (יוצרו 169 יחידות)

==AC Aceca==
*
* 3 דלתות
* נוסעים 2+2
* בשנת 1954, מחיר דגם "AC Aceca" בבריטניה עמד על 1,722 לירות שטרלינג (דגם "Aceca-Bristol")
* בשנת 1954, מחיר דגם "AC Aceca" בארצות הברית עמד על 5,400 דולר (דגם "Aceca-Bristol")
* דגם "Bristol AC AcecaAC", שנת 1958 נמכר ב-269,500 דולר (בשנת 2016)

== תמונות ==
<gallery mode="packed" heights="150">
קובץ:Space Station (2836868011).jpg | דגם "AC Aceca"
קובץ:AC Aceca.jpg | דגם "AC Aceca"
קובץ:A.C. Aceca (1962) (35886146271).jpg | דגם "AC Aceca", שנת 1962
קובץ:1960 AC Aceca-Bristol (conversion), rear left.jpg | דגם "AC Aceca", שנת 1960
קובץ:AC Aceca Gen1 1956 frontright 2011-09-25 A.jpg | דגם "AC Aceca", שנת 1956
קובץ:Festival automobile international 2011 - Vente aux enchères - AC Bristol Aceca - 1958 - 005.jpg | דגם "AC Aceca", שנת 1958
קובץ:A.C. Aceca (1962) (35977986506).jpg | דגם "AC Aceca", שנת 1962
קובץ:Bristol AC pic8.JPG | דגם "AC Aceca"
קובץ:AC Aceca Panamericana.JPG | דגם "AC Aceca"
</gallery>

==ראו גם==
* AC Petite
* AC 2-Litre
* AC 3000ME
* AC Greyhound

==לקריאה נוספת==
* [http://autoweek.com/article/car-news/1958-ac-aceca-forgotten-ac דגם ה"AC Aceca" הנשכח] (autoweek.com/article/car-news/1958-ac-aceca-forgotten-ac)

== קישורים חיצוניים ==

* 
* 

==הערות שוליים==

קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-1954
קטגוריה:מכוניות בריטיות
Aceca
רכס ליי

רכס ליי (באנגלית: Lay Range) הוא רכס הרים המהווה תת-רכס של רכסי סוואנל בהרי אומינקה בצפון פרובינציית קולומביה הבריטית שבקנדה.

שטחו של הרכס 518 קמ"ר, גובה הרכס 1,531 מטרים מעל פני הים, והוא ממוקם בין נחל ליי לבין נהר סוואנל.

==לקריאה נוספת==
<div class="mw-content-ltr">[https://books.google.co.il/books?id=ERsJ-Y0SkS0C&pg=PA10&lpg=PA10&dq=%22Lay+Range%22&source=bl&ots=fo4XjEnoZq&sig=8p4Mn4n86oTtcIJQVgIh_8H0_U4&hl=en&sa=X&ved=0ahUKEwiZkJzEwrnZAhVBbVAKHe4sDl8Q6AEIUjAI#v=onepage&q=%22Lay%20Range%22&f=false Geological Survey of Canada, Current Research (Online) no. 2002-A7, P. 10]</div>

==קישורים חיצוניים==
* [https://apps.gov.bc.ca/pub/bcgnws/names/19269.html רכס ליי] באתר ממשלת קולומביה הבריטית
* [https://mapcarta.com/24447618 תצלום לוויין ומידע גאוגרפי]
* [http://www.summitsearch.org/places/lay-range רכס ליי] באתר summitsearch
* [https://www.yr.no/place/Canada/British_Columbia/Lay_Range/ מזג אוויר עדכני עבור רכס ליי]

==הערות שוליים==

ליי
ליי
ליי
החלטה 612 של מועצת הביטחון של האו"ם

החלטה 612 של מועצת הביטחון של האו"ם הייתה החלטה של מועצת הביטחון של האו"ם שהתקבלה פה אחד ב-9 במאי 1988 על ידי מועצת הביטחון של האומות המאוחדות. ההחלטה התקבלה לאחר דו"ח של המשלחת המיוחדת ששלח מזכ"ל האומות המאוחדות לחקירת השימוש, לכאורה, בנשק כימי במלחמת איראן–עיראק. בהחלטתה, המועצה גינתה את השימוש בנשק כימי במהלך המלחמה, דבר המפר את פרוטוקול ז'נבה.

נוסף על כך, המועצה הדגישה את הצורך בהקפדה על פרוטוקול ז'נבה וציפתה משני הצדדים להימנע משימוש עתידי בנשק כימי. כמו כן, היא קראה למדינות החברות באו"ם לעשות בקרה קפדנית על מוצרים כימיים בייצוא לאיראן ולעיראק. 

==ראו גם==
* מלחמת איראן–עיראק

==קישורים חיצוניים==
*[https://undocs.org/S/RES/612(1988) נוסח ההחלטה]

612
612
קטגוריה:תוכנית הגרעין העיראקית
קטגוריה:מלחמת איראן–עיראק
612
Nova Deca

Nova Deca (בעברית: ילדים חדשים) הוא השיר שייצג את סרביה באירוויזיון 2018 שהתקיים בליסבון, פורטוגל. השיר בוצע על ידי הזמר סאניה איליץ' בליווי הלהקה בלקניקה. השיר נכתב על ידי סאניה איליץ', אחותו טאניה איליץ' ודניקה קרסטיץ'. השיר נבחר ב-20 בפברואר 2018 בתחרות "בואווניצייה" ששודרה בערוץ RTS2 ומהווה את הקדם הסרבי מאז שנת 2003.

==קישורים חיצוניים==

*

==הערות שוליים==

קטגוריה:שירי 2018
קטגוריה:סינגלים מ-2018
קטגוריה:שירי אירוויזיון 2018
קטגוריה:שירי סרביה באירוויזיון
קטגוריה:שירים בסרבית
רכס קאריבו הארט

רכס קאריבו הארט או רכס קריבו הארט (באנגלית: Cariboo Heart Range) הוא רכס הרים המהווה תת-רכס של רכסי הוגם בהרי אומינקה בצפון פרובינציית קולומביה הבריטית שבקנדה.

שטח הרכס 192 קמ"ר, גובהו 1,416 מטרים מעל פני הים, והוא ממוקם בין נחל אומיניקטלה ונחל ליון.

==מקור השם==
בשנת 1930 הוחלט לקרוא להרים באופן רשמי "הרי קאריבו הארט" (Cariboo Heart Mountains). שם זה שונה ב-23 באפריל 1940 לשמו הנוכחי של הרכס.

==לקריאה נוספת==
<div class="mw-content-ltr">M. D. Wood and E. L. Terry, [http://www.env.gov.bc.ca/wildlife/wsi/reports/4737_WSI_4737_RPT_OMINECA_1991_1994.PDF Seasonal Movements and Habitat Selection by Woodland Caribou in the Omineca Mountains, North-central British Columbia Phase 1: The Chase And Wolverine Herds (1991-1994)], July 1999, P. 11</div>

==קישורים חיצוניים==
* [https://apps.gov.bc.ca/pub/bcgnws/names/36465.html רכס קאריבו הארט] באתר ממשלת קולומביה הבריטית
* [http://www.summitsearch.org/places/cariboo-heart-range רכס קאריבו הארט] באתר summitsearch
* [https://mapcarta.com/24179490 תצלום לוויין ומידע גאוגרפי]
* [https://tripcarta.com/24179490 מפה טופוגרפית של רכס קאריבו הארט]
* [https://www.meteoblue.com/en/weather/forecast/week/cariboo-heart-range_canada_5916906 מזג אוויר עדכני עבור רכס קאריבו הארט]
* [https://www.yr.no/place/Canada/British_Columbia/Cariboo_Heart_Range/ תחזית מזג אוויר עדכנית עבור רכס קאריבו הארט]
** [https://www.yr.no/place/Canada/British_Columbia/Cariboo_Heart_Range/statistics.html סטטיטיקות מזג אוויר עבור רכס קאריבו הארט]

==הערות שוליים==

קאריבו
קאריבו
יואב וילנר

יואב וילנר הוא יזם, משמש כמנכ"ל חברת הסטרטאפ וולנט, העוסקת באוטומציה של מכירות.

== ביוגרפיה ==
יואב וילנר נולד בקיבוץ דפנה, משם עבר לרעננה ובגיל 22 עבר לתל אביב, שם עסק בשיווק. ניהל בלוג באנגלית שסיקר את התחום הדומיננטי של אותה תקופה, אפליקציות מובייל, אתר אשר ראה כ-150,000 מבקרים חודשיים מארצות הברית.

בגיל 23 הקים חברה לשיווק סטרטאפים, ראנקי. במסגרת החברה עבד עם יותר מ-600 סטרטאפים על הצמיחה, הפרסום והשיווק שלהם. בין לקוחותיהם, חברות כמו אמדוקס, AppsFlyer ואחרות. בין היתר, החברה עלתה לכותרות בשל פעולות למען הקהילה ולמען שוויון מגדרי בהיי-טק. כתב טורים למגזינים אינטרנטיים שונים. שימש כמנטור לסטרטאפים בתוכניות האצה ששייכות לגוגל, מיקרוסופט, יאהו, Telefonica ואחרים בלונדון, ישראל וניו יורק.

בשנת 2017 פורסמה כתבה במגזין פורבס העולמי, במדור "מתחת ל-30" ובו סוקר וילנר כאחד ממשווקי הטכנולוגיה הצעירים שצריך להכיר באותה שנה.<ref></ref> בשנת 2019 היה סמנכ״ל וחבר בצוות המייסדים של סטרטאפ טכנולוגי הנאבק בבריונות ברשת ושיימינג, לצידו של היזם זוהר לבקוביץ. הסטרטאפ גייס 15 מיליון דולר עם הקמתו ממשקיעים בארץ ובניו-יורק.

בשנת 2020 הקים את הסטרטאפ וולנט<ref></ref>, בו הוא משמש מנכ״ל. הסטרטאפ גייס 56 מיליון דולר. המוצר מסייע לצוותי מכירות בחברות טכנולוגית בהצגת והדגמת המוצרים שלהם ללקוחות מסוגים שונים.

וילנר הינו גם משקיע בסטרטאפים ובקרנות הון-סיכון<ref></ref>, וכן שופט בתחרות פרסי הWebby<ref></ref>.

== קישורים חיצוניים ==
* טורים ב-[https://www.inc.com/author/yoav-vilner Inc] ,[https://www.entrepreneur.com/author/yoav-vilner Entrepreneur], [https://thenextweb.com/author/yoavvilner/ TheNextWeb], [https://www.cnbc.com/2017/12/15/yoav-vilner-the-age-of-credit-cards-may-be-ending-and-thats-good.html CNBC], [https://www.geektime.co.il/tag/%D7%99%D7%95%D7%90%D7%91-%D7%95%D7%99%D7%9C%D7%A0%D7%A8/ GeekTime].
* ראיונות בפודקאסט [https://anchor.fm/30minutesorless/episodes/--e1iu04b 30 דקות או פחות], פודקאסט ״[https://frnkl.co/blog-podcast/174-yoav-vilner/ פופקורן]״, וב״[https://omny.fm/shows/odpodcast/yoav-vilner-111 עוד פודקאסט לסטרטאפים]״.

==הערות שוליים==

קטגוריה:אנשי עסקים ישראלים
ויקיפדיה בוולאפיק

ויקיפדיה וולאפיק (בוולאפיק: Vükiped Volapükik) היא הגרסה בשפה הוולאפיקית של אנציקלופדיית האינטרנט החופשית ויקיפדיה. ויקיפדיה וולאפיק הושקה ב-1 בפברואר 2003 ונכון לפברואר 2018 היא מכילה כ-120,979 ערכים, מעל 220,000 דפים ו-3,183,831 עריכות סך הכל. בוויקיפדיה זו רשומים 24,581 משתמשים וכ-36 מפעילי מערכת.

== היסטוריה ==
ויקיפדיה בוולאפיק הושקה לראשונה ב-1 בפברואר 2003. כשנה שלמה פעל כאדם אחד בוויקיפדיה ויצר כ-4 ערכים בלבד. העורך השני החל לפעול בינואר 2004 ומספר הערכים גדל ל-12 ערכים. באוקטובר 2006, נרשם משתמש נוסף אשר מאוחר יותר החל לפעול כבוט על מנת להגדיל את מספר הערכים. לאחר כחצי שנה נוספו כ-700 ערכים. ב-23 באוגוסט 2007 הוויקיפדיה כללה כ-50,000 ערכים. ב-5 בספטמבר הוויקיפדיה כללה 90 אלף ערכים, ב-8 בספטמבר באותה השנה, הגיעה הוויקיפדיה ל-100,000 ערכים ולמקום 15 בסך כל הוויקיפדיות. בסוף חודש ספטמבר באותה השנה, הועלתה החלטה לסגור את הוויקיפדיה אך בסופו של דבר הוחלט להמשיך את הפעילות שלה. בחודש דצמבר באותה השנה נפתח דיון נוסף שבו הוצע למחוק את כל הערכים שנוצרו על ידי הבוט, אף מייסד ויקיפדיה ג'ימי ויילס הביע תמיכה להצעה זו אך בסופו של דבר ההצעה נדחתה. 

== קישורים חיצוניים ==

* 

== הערות שוליים ==

וולאפיק
קטגוריה:אתרי אינטרנט שהושקו ב-2003
החלטה 686 של מועצת הביטחון של האו"ם

החלטה 686 של מועצת הביטחון של האו"ם הייתה החלטה של מועצת הביטחון של האו"ם שהתקבלה ב-2 במרץ 1991, על ידי מועצת הביטחון של האומות המאוחדות. ההחלטה התקבלה כהמשך להחלטות 660, 661, 662, 664, 665, 666, 667, 669, 670, 674, 677 ו-678 של המועצה בנושא הפעילות הצבאית העיראקית בכווית.

ההחלטה דרשה מעיראק, לבטל את כל פעולותיה על מנת לספח מחדש את כווית, לקחת אחריות על פי החוק הבין-לאומי על כל נזק שנגרם לכווית על ידי עיראק, לשחרר כל אזרח כוויתי או אזרח זר (חי או מת) ולהחזיר כל רכוש כוויתי שעיראק גנבה מכווית.

==ההחלטה==

1) דרישה מעיראק להפסיק כל פעולות עוינות ופרובוקטיביות של כוחותיה נגד כל המדינות החברות בארגון האומות המאוחדות, כולל התקפות טילים. 

2) דרישה מעיראק להסדיר הפסקת אש בהקדם האפשרי על ידי פגישות של מפקדים צבאיים עיראקים עם עמיתיהם הזרים. 

3) דרישה מעיראק להסדיר שחרור לכל שבויי המלחמה שנמצאים בידי עיראק והעברתם המיידית על ידי הצלב האדום. 

4) לספק מידע על מוקשים עיראקים, מלכודות ממולכדות, כמו גם כלי נשק ביולוגים וכימיים ביבשה ובמים. 

11 מדינות תמכו בהחלטה, קובה התנגדה והרפובליקה העממית של סין, הודו ותימן נמנעו.

==בעקבות ההחלטה==
כשלושה ימים לאחר ההחלטה, ב-5 במרץ, החליטה עיראק על ביטול כולל של התקנות העיראקיות בכווית. 

==ראו גם==
* מלחמת המפרץ

==קישורים חיצוניים==
*[https://undocs.org/S/RES/686(1991) נוסח ההחלטה]

==הערות שוליים==

686
קטגוריה:מלחמת המפרץ
686
686
עמי טרייבטש

עמיחי (עמי) טרייבטש (1948 - 8 בספטמבר 2010) היה מתופף בראשית צמיחת הרוק הישראלי. היה חבר להקת הצ'רצ'ילים לכל אורך שנות קיומה ושיתף פעולה עם שלום חנוך ואריק איינשטיין בתקליטים פורצי הדרך "פוזי" ו"שבלול" ועם איינשטיין ומיקי גבריאלוב בתקליטים "בדשא אצל אביגדור" ו"סע לאט".

בשנת 1965, בגיל 17, הצטרף ללהקת "הצ'רצ'ילים" שפעלה ברמלה, יחד עם חבריו יצחק קלפטר (שהיה אז בן 15), חיים רומנו (שהיה בן 14) ומיקי גבריאלוב (שהיה בן 16). במקצועו היה טרייבטש פקיד בנק.

יואב קוטנר ומיקי גבריאלוב השוו אותו למתופף הביטלס, רינגו סטאר. לדברי קוטנר, "גדולתו הייתה שהוא עשה בדיוק מה שצריך, הוא אף פעם לא היה שוויצר. הוא אף פעם לא עשה סולואים מיותרים כדי לנסות להראות איזה מתופף ענק הוא. עם זאת, היה לו סאונד מאוד ייחודי. כששומעים אותו מיד יודעים שזה הוא".

טרייבטש נפטר ביום כיפור ה'תשע"א מדום לב.

== קישורים חיצוניים ==
* 
* 
* 
* 

==הערות שוליים==

קטגוריה:מתופפים ישראלים
קטגוריה:חבורת לול
קטגוריה:חברי להקת הצ'רצ'ילים
קטגוריה:ישראלים שנולדו ב-1948
קטגוריה:ישראלים שנפטרו ב-2010
קונצרט בטהובן, 1808

תיאטר אן דר וין. ציור משנת 1812.

קונצרט בטהובן או האקדמיה של בטהובן (כפי שנקרא במקור; בגרמנית: Beethoven-Akademie 1808) התקיים ב-22 בדצמבר 1808 בתיאטר אן דר וין כמופע גיוס כספים שארגן בטהובן לעצמו, בניצוחו וכסולן על הפסנתר, על מנת לגייס מימון לפעולתו כמוזיקאי עצמאי. בקונצרט, שארך כ-4 שעות, הושמעו בהשמעת בכורה הסימפוניה החמישית, הסימפוניה השישית, הקונצ'רטו הרביעי לפסנתר ולבסוף, הפנטזיה הכוראלית לפסנתר, סולנים, מקהלה ותזמורת שנכתבה במיוחד לערב זה כ"גראנד פינאלה" על מנת לשתף בה את כל משתתפי הקונצרט. לפי הדיווחים, האולם היה קר במיוחד והורגש שלא נעשו מספיק חזרות על היצירות (בטהובן קטע את הביצוע של הפנטזיה הכוראלית לאחר מספר תיבות על מנת להתחיל אותה מן ההתחלה). לא ברור כמה ממון גויס ממכירת הכרטיסים. עם זאת, היה זה אירוע תרבותי חסר תקדים, בו נשמעו לראשונה צלילי המוזיקה המתקדמת ביותר באותה עת. הקונצרט משוחזר מאז באירועים חגיגיים ופסטיבלים.

== מבנה הערב ==
הקונצרט התחיל בשש וחצי בערב, נמשך עד עשר וחצי והתחלק לשני חלקים.

חלק ראשון
* הסימפוניה השישית "הפסטורלית", אופוס 68
* Ah! perfido, אריה לסופרן סולו ולתזמורת, אופוס 65
* Gloria מתוך המיסה בדו מז'ור, אופוס 86
* הקונצ'רטו הרביעי לפסנתר, אופוס 58
חלק שני
* הסימפוניה החמישית, אופוס 67
* Sanctus מתוך המיסה בדו מז'ור, אופוס 86
* פנטזיה מאולתרת לפסנתר סולו (פסנתרן: בטהובן). במספר שחזורים מנוגנת הפנטזיה לפסנתר אופוס 77.
* הפנטזיה הכוראלית לפסנתר, סולנים, מקהלה ותזמורת, אופוס 80

הרכב התזמורת ברוב היצירות שבקונצרט היה סטנדרטי לזמנו, אך בסימפוניות ניגן הרכב גדול מהרגיל - בסימפוניה השישית נוספו להרכב פיקולו ושני טרומבונים, ובסימפוניה החמישית ניגן ההרכב הגדול ביותר, בו נוספו לתזמורת פיקולו, קונטרה בסון ושלושה טרומבונים. בעבור שלושה כלים אלו הייתה זאת אחת מהופעות הבכורה הראשונות בהיסטוריה של הסימפוניה, לפחות ביצירות גדולות וידועות. הרכב זה בסימפוניות של בטהובן נופל בגודלו רק מן ההרכב המנגן בסימפוניה התשיעית.

== קישורים חיצוניים ==
* [http://www.bbc.co.uk/programmes/articles/mSrtQHnyTGNMWY5GGdHQ6w/beethoven-s-1808-academy-concert Beethoven’s 1808 Academy Concert], אתר ה-BBC
* [http://www.nytimes.com/2007/08/06/arts/music/06beet.html Just Like Beethoven’s Big Night, but Longer], הניו יורק טיימס, 6 באוגוסט 2007
* [http://www.wienerkammerchor.at/50/beethoven-akademie-1808 תוכנית הקונצרט]
* [https://www.huffingtonpost.com/greg-mitchell/the-greatest-concert-ever_b_152804.html The Greatest Concert Ever — 200 Years Ago Today]

קטגוריה:וינה: תרבות
קטגוריה:בטהובן
קטגוריה:היסטוריה של המוזיקה
קטגוריה:אירועי מוזיקה
קטגוריה:1808
עמנואל קוריר

עמנואל קיפקורוי קוריר (באנגלית: Emmanuel Kipkurui Korir; נולד ב-15 ביוני 1995) הוא אתלט קנייתי האלוף האולימפי (טוקיו 2020) ואלוף העולם (יוג'ין 2022) בריצת 800 מטר.

==ביוגרפיה==
קוריר גדל באיטן שבקניה. בנעוריו התחרה בריצת 400 מטר, ובאפריל 2016 עבר להתחרות בריצת 800 מטר.

ב-2016 החל ללמוד ולהתאמן במסגרת אוניברסיטת טקסס באל פאסו שבארצות הברית. בינואר 2017 קבע שיא עולם בריצת 600 מטר באולם בתוצאה של 1:14.97 דקות. במרץ 2017 זכה באליפות האתלטיקה באולם של ה-NCAA וביוני זכה באליפות ה-NCAA באצטדיון בזמן של 1:45.03 דקות. ביולי 2017 ניצח בתחרות ליגת היהלום במונקו בשיא אישי של 1:43.10 דקות. באוגוסט 2017 החליט להפוך למקצוען ולוותר על המשך זכאותו להתחרות במסגרת ה-NCAA. הוא חתם על חוזה עם חברת נייקי. במקביל הוא ממשיך ללמוד באוניברסיטה ולהתאמן תחת מאמן האתלטיקה שלה.

בפברואר 2018 קבע בתחרות באולם בניו יורק תוצאה של 1:44.21 דקות המהווה שיא אפריקה ומדרגת אותו שלישי בכל הזמנים. ביולי 2018 ניצח בתחרות ליגת היהלום בלונדון ושיפר את שיאו האישי באצטדיון ל-1:42:05 דקות, תוצאה המדרגת אותו שישי בכל הזמנים. באוגוסט 2018 זכה במדליית כסף באליפות אפריקה באתלטיקה בתוצאה של 1:45.65 דקות ובמדליית זהב עם נבחרת השליחים 4X400 מטר.

באולימפיאדת טוקיו זכה במדליית זהב בתוצאה של 1:45.06 דקות.

באליפות העולם באתלטיקה 2022 זכה במדליית זהב בתוצאה של 1:43.71 דקות.

==קישורים חיצוניים==

* [http://utepathletics.com/roster.aspx?rp_id=3576 עמנואל קוריר] באתר אוניברסיטת טקסס באל פאסו

==הערות שוליים==

קטגוריה:רצים קנייתים למרחקים בינוניים
קטגוריה:קנייתים שנולדו ב-1995
קטגוריה:אלופים אולימפיים מקניה
קטגוריה:אלופים אולימפיים: ריצת 800 מטרים (גברים)
קטגוריה:אלופי עולם באתלטיקה
קטגוריה:בוגרי אוניברסיטת טקסס באל פאסו
קטגוריה:רצים באולימפיאדת טוקיו (2020)
Oneiro Mou

"Oneiro Mou" (ביוונית: Όνειρο μου; בעברית: החלום שלי) הוא השיר שייצג את יוון באירוויזיון 2018 שהתקיים בליסבון שבפורטוגל. השיר בוצע על ידי הזמרת יאנה טרזי, הוקלט בחברת פאניק רקורדס, הולחן ונכתב על ידי יאנה טרזי, אריס קלימריס, דימיטריס סטאמאטיו ומיהליס פאפאדנציו, העובדים בחברה.

== בחירת השיר ==
תרצי נרשמה עם חברת התקליטים שלה, פאניק רקורדס, אצל רשות השידור היוונית לתוכנית אליניקוס טליקוס 2018 עם השיר "Oneiro mou" ב-27 באוקטובר 2017. מאוחר יותר, ב-8 בנובמבר, היא ועוד 4 מועמדים עברו לגמר הטלוויזיוני.

בעקבות פסילה של שניים מחמשת המועמדים על כך שהשיר לא נשמע יווני, נכנס השיר "Oniero Mou" לשלב הגמר הסופי (3 מועמדים). ב-15 בפברואר 2018 נמסר כי חברות התקליטים של שני האמנים המתחרים סירבו לשלם אגרה בסך של 20,000 יורו לרשות השידור היוונית (ERT) ונפסלו מהתחרות, כך בוטל הקדם היווני לשנה זו והשיר נבחר.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי אירוויזיון 2018
קטגוריה:שירי יוון באירוויזיון
קטגוריה:שירים ביוונית
קטגוריה:סינגלים שהגיעו למקום הראשון ביוון